CELEX: 32021D0490
Language: bg
Date: 2021-03-12 00:00:00
Title: Решение (ЕС) 2021/490 на Европейската централна банка от 12 март 2021 година относно общата сума на годишните надзорни такси за 2020 година (ЕЦБ/2021/8)

23.3.2021   
               
               
                  BG
               
               
                  Официален вестник на Европейския съюз
               
               
                  L 101/107
               
            
         РЕШЕНИЕ (ЕС) 2021/490 НА ЕВРОПЕЙСКАТА ЦЕНТРАЛНА БАНКА
         от 12 март 2021 година
         относно общата сума на годишните надзорни такси за 2020 година (ЕЦБ/2021/8)
         УПРАВИТЕЛНИЯТ СЪВЕТ НА EВРОПЕЙСКАТА ЦЕНТРАЛНА БАНКА,
         като взе предвид Договора за функционирането на Европейския съюз,
         като взе предвид Регламент (ЕС) № 1024/2013 на Съвета от 15 октомври 2013 г. за възлагане на Европейската централна банка на конкретни задачи относно политиките, свързани с пруденциалния надзор над кредитните институции (1), и по-специално член 30 от него,
         като има предвид, че:
         
                     (1)
                  
                  
                     С влизането в сила на Регламент (ЕС) 2019/2155 на Европейската централна банка (ЕЦБ/2019/37) (2), с който се изменя Регламент (ЕС) № 1163/2014 на Европейската централна банка (ЕЦБ/2014/41) (3), Европейската централна банка (ЕЦБ) вече не изисква авансово плащане на годишните надзорни такси, считано от периода на таксуване 2020 г. Таксите се налагат едва след края на съответния период на таксуване, когато са определени действителните годишни разходи.
                  
               
                     (2)
                  
                  
                     Съгласно член 5, параграфи 1 и 2 от Регламент (ЕС) № 1163/2014 (ЕЦБ/2014/41) годишните надзорни такси, които се налагат на поднадзорните лица, се изчисляват въз основа на годишните разходи на ЕЦБ. Сумата на годишните разходи се определя въз основа на сумата на годишните разноски, състоящи се от разноските, направени от ЕЦБ през съответния период на таксуване, които са свързани пряко или косвено с надзорните ѝ задачи.
                  
               
                     (3)
                  
                  
                     В съответствие с член 8 от Регламент (ЕС) № 1163/2014 (ЕЦБ/2014/41), за да се изчислят годишните надзорни такси, дължими по отношение на значими поднадзорни лица и значими поднадзорни групи, както и по отношение на по-малко значими поднадзорни лица и по-малко значими поднадзорни групи, годишните разходи следва да се разделят въз основа на разходите, разпределени на съответните функционални звена, които извършват прекия надзор над значими поднадзорни лица и значими поднадзорни групи и непрекия надзор над по-малко значими поднадзорни лица и по-малко значими групи.
                  
               
                     (4)
                  
                  
                     В съответствие с член 5, параграф 3 от Регламент (ЕС) № 1163/2014 (ЕЦБ/2014/41) при определяне на годишните разходи също така следва да се вземат предвид суми от такси, отнасящи се до предходни периоди на таксуване, които не са били събираеми, плащания за лихви, получени в съответствие с член 14, и някои други суми, получени или възстановени в съответствие с член 7, параграф 3 от този регламент, ако има такива. В съответствие с преходните разпоредби за периода на таксуване 2020 г., установени в член 17а от Регламент (ЕС) № 1163/2014 (ЕЦБ/2014/41), излишъкът или дефицитът от периода на таксуване 2019 г., определен с приспадане на действителните годишни разходи, направени по отношение на този период на таксуване, от прогнозните годишни разходи, заложени за този период на таксуване, се отчита при определяне на годишните разходи за периода на таксуване 2020 г.
                  
               
                     (5)
                  
                  
                     В съответствие с член 5, параграф 4 от Регламент (ЕС) № 1163/2014 (ЕЦБ/2014/41) в рамките на четири месеца след края на периода на таксуване общата сума на годишните надзорни такси за всяка категория поднадзорни лица и поднадзорни групи за този период на таксуване следва да се публикува на уебсайта на ЕЦБ,
                  
               ПРИЕ НАСТОЯЩОТО РЕШЕНИЕ:
         
            Член 1
            Определения
            За целите на настоящото решение се прилагат определенията, които се съдържат в Регламент (ЕС) № 468/2014 на Европейската централна банка (ЕЦБ/2014/17) (4) и в Регламент (ЕС) № 1163/2014 (ЕЦБ/2014/41).
         
         
            Член 2
            Обща сума на годишните надзорни такси за 2020 г.
            
               1.   Общата сума на годишните надзорни такси за 2020 г. е 514 314 706 EUR, изчислена по показания в приложението начин.
            
            
               2.   Всяка категория поднадзорни лица и поднадзорни групи заплаща следната обща сума на годишните надзорни такси:
               
                           а)
                        
                        
                           по отношение на значимите поднадзорни лица и значимите поднадзорни групи: 476 526 421 EUR;
                        
                     
                           б)
                        
                        
                           по отношение на по-малко значимите поднадзорни лица и по-малко значимите поднадзорни групи: 37 788 285 EUR.
                        
                     
         
         
            Член 3
            Влизане в сила
            Настоящото решение влиза в сила на петия ден след публикуването му в Официален вестник на Европейския съюз.
            
         
         
            Съставено във Франкфурт на Майн на 12 март 2021 година.
            
               
                  Председател на ЕЦБ
               
               Christine LAGARDE
            
         
         
            (1)  ОВ L 287, 29.10.2013 г., стр. 63.
         
            (2)  Регламент (ЕС) 2019/2155 на Европейската централна банка от 5 декември 2019 г. за изменение на Регламент (ЕС) № 1163/2014 относно надзорните такси (ЕЦБ/2019/37) (ОВ L 327, 17.12.2019 г., стр. 70).
         
            (3)  Регламент (ЕС) № 1163/2014 на Европейската централна банка от 22 октомври 2014 г. относно надзорните такси (ЕЦБ/2014/41) (ОВ L 311, 31.10.2014 г., стр. 23).
         
            (4)  Регламент (ЕС) № 468/2014 на Европейската централна банка от 16 април 2014 г. за създаване на рамката за сътрудничество в единния надзорен механизъм между Европейската централна банка и националните компетентни органи и с определените на национално равнище органи (Рамков регламент за ЕНМ) (ЕЦБ/2014/17) (ОВ L 141, 14.5.2014 г., стр. 1).
      
      
         
            ПРИЛОЖЕНИЕ
            Изчисляване на общата сума на годишните надзорни такси за 2020 г.
            
                        (EUR)
                     
                  
                         
                     
                     
                        По отношение на значимите поднадзорни лица и значимите поднадзорни групи
                     
                     
                        По отношение на по-малко значимите поднадзорни лица и по-малко значимите поднадзорни групи
                     
                     
                        Общо
                     
                  
                        
                           Действителни годишни разходи за 2020 г.
                        
                     
                     
                        
                           499 068 832 
                        
                     
                     
                        
                           36 199 368 
                        
                     
                     
                        
                           535 268 200 
                        
                     
                  
                        
                           Излишък/дефицит от 2019 г.
                        
                     
                     
                        
                           -23 076 537 
                        
                     
                     
                        
                           1 082 290 
                        
                     
                     
                        
                           -21 994 246 
                        
                     
                  
                        
                           Суми, които се вземат предвид в съответствие с член 5, параграф 3 от Регламент (ЕС) № 1163/2014 (ЕЦБ/2014/41)
                        
                     
                     
                         
                     
                     
                         
                     
                     
                         
                     
                  
                        
                           Суми от такси, отнасящи се до предходни периоди на таксуване, които не са били събираеми
                        
                     
                     
                         
                     
                     
                         
                     
                     
                         
                     
                  
                        
                           Получени плащания за лихви в съответствие с член 14 от гореспоменатия регламент
                        
                     
                     
                        -42 819 
                     
                     
                        -22 829 
                     
                     
                        -65 648 
                     
                  
                        
                           Суми, получени или възстановени в съответствие с член 7, параграф 3 от гореспоменатия регламент
                        
                     
                     
                        576 944 
                     
                     
                        529 456 
                     
                     
                        1 106 401 
                     
                  
                        
                           ОБЩО
                        
                     
                     
                        
                           476 526 421 
                        
                     
                     
                        
                           37 788 285 
                        
                     
                     
                        
                           514 314 706 
                        
                     
                  
               (Възможно е общите суми да не съответстват на сборовете от отделните позиции поради закръгляване.)